
న్యూఢిల్లీ : డిసెంబర్తో ముగిసిన మూడో త్రైమాసికంలో ఇండస్ ఇండ్ బ్యాంక్ రూ.750.64 కోట్ల నికర లాభం ఆర్జించింది. అంతకు ముందు సంవత్సరం ఇదే కాలంతో పోలిస్తే ఇది 29 శాతం ఎక్కువ. వడ్డీ, వడ్డీయేతర ఆదాయాలు పెరగడం ఇందుకు దోహదం చేసింది. పెద్ద నోట్ల రద్దుతో మిగతా బ్యాంకులన్నీ కష్టాలు ఎదుర్కొంటున్నా ఇండస్ ఇండ్ బ్యాంక్ నికర లాభాలు పెంచుకోవడం విశేషం. మూడో త్రైమాసికంలో బ్యాంక్ నికర వడ్డీ ఆదాయం (ఎన్ఐఐ) 34.51 శాతం పెరిగి రూ.1,578.42 కోట్లకు చేరింది. ‘ప్రస్తుతం ఆర్థిక వ్యవస్థ కోలుకుంటోంది. దీంతో త్వరలో రుణ వితరణా పెరుగుతుంది. నాలుగో త్రైమాసిక ఆర్థిక ఫలితాల్లో ఈ విషయం చూడవచ్చు’ అని బ్యాంక్ ఎండి, సిఇఒ రమేశ్ సొబ్తి చెప్పారు. పెద్ద నోట్ల రద్దు ద్వారా సమకూరిన డిపాజిట్లు మొత్తాన్ని సిఆర్ఆర్ కింద ఉంచాలని ఆర్బిఐ ఆదేశించక పోయి ఉన్నట్టయితే నికర వడ్డీ ఆదాయం మరో రూ.40 కోట్లు పెరిగి ఉండేదన్నారు.

newdhilly : dessembertho mugisina moodo traimaasikamlo indus ind bank roo.750.64 kotla nikara laabham aarjinchindi. antaku mundu samvatsaram ide kaalamtho poliste idhi 29 saatam ekkuva. vaddi, vaddeeyetara aadaayaalu peragadam induku dohadam chesindi. pedda notla raddutho migata byaankulannii kashtaalu edurkontunna indus ind bank nikara labhalu penchukovadam visesham. moodo traimaasikamlo bank nikara vaddi aadaayam (nii) 34.51 saatam perigi roo.1,578.42 kotlaku cherindi. ‘prastutam aardhika vyavastha kolukuntondi. deentho twaralo runa vitaranaa perugutundi. naalugo traimaasika aardhika phalitaallo ee vishayam chudavachhu’ ani bank endi, cie ramesh sobti cheppaaru. pedda notla raddu dwara samakuurina depaajitlu mottaanni crr kinda unchaalani arbi aadesinchaka poyi unnattayithe nikara vaddi aadaayam maro roo.40 kotlu perigi undedannaru.